કેટલાંક લેભાગુ જર્નલના પ્રતાપે ઘણા આળસુ અધ્યાપકોએ થોકબંધ રિસર્ચ પેપર પ્રકાશિત કરાવી સારા એવા એપીઆઈ પોઈન્ટ મેળવી લીધા હતા, જ્યારે જે અધ્યાપકો હકીકતમાં મહેનત કરી સંશોધન કરી રહ્યા હતા તે આવા અધ્યાપકો કરતાં એપીઆઈ પોઈન્ટમાં ઘણાં પાછળ હતા. જેથી તકનિકી રીતે તો પેલા આળસુ અધ્યાપકો જ કોઈ નોકરી કે પ્રમોશન માટે યોગ્ય ગણાવા લાગ્યા હતા. કેટલાંક નિમ્ન કક્ષાનાં અને માત્ર પોઈન્ટ માટેનો સહારો બનતાં જર્નલ પણ શરૂ થયાં હતાં. આ બાબતે યુજીસીને છેલ્લાં છ વર્ષમાં સંખ્યાબંધ ફરિયાદો પણ મળી હતી.